Source: http://www.raamatupidaja.ee/uudised/2008/02/19/kaibedeklaratsiooni-taitmise-tingimused-kauba-impordil
Timestamp: 2017-10-23 23:04:18+00:00

Document:
Käibedeklaratsiooni täitmise tingimused kauba impordil - Raamatupidaja
Käibedeklaratsiooni täitmise tingimused kauba impordil
Alates 01. jaanuarist 2008.a jõustub käibemaksuseaduse muudatus (RT I 27.02.2007, 17, 83), mis võimaldab teatud tingimustele vastavatel ettevõtjatel kolmandatest riikidest imporditavalt kaubalt arvestada käibemaksu käibedeklaratsiooni (edaspidi KMD) alusel. Seadusemuudatus näeb ette kolmandatest riikidest imporditavalt kaubalt käibemaksu arvestamise KMD-l samaaegselt selle mahaarvamiseõigusega, kui kaupa kasutatakse ettevõttes maksustatava käibe tarbeks. Teisisõnu tähendab see seda, et maksustatava käibega ettevõttel ei teki reaalset maksukohustust, kuna arvestatud käibemaksu saab samal KMD-l sisendkäibemaksuna maha arvata (plussi ja miinuse märkimine KMD-l). Juhul, kui ettevõttel on maksuvaba käivet, saab sisendkäibemaksu maha arvata osaliselt vastavalt maksuvaba ja kogu käibe proportsioonile.
Lihtsustatud käibemaksuarvestuse kasutamiseks on seaduses sätestatud ettevõtjatele täitmiseks teatud tingimused (KMS § 38 lg 21).
maksukohustuslane on olnud enne sellise tollideklaratsiooni esitamist käibemaksukohustuslasena registreeritud järjestikku vähemalt 12 kuud.
maksukohustuslase tollideklaratsiooni esitamisele eelneva 12 kuu kogukäibest on 0%-lise käibemaksumääraga maksustatav käive moodustanud vähemalt 50%.
0%-line käive, millega arvestatakse, on sätestatud KMS § 15 lg 3 ja 4. Siin võrdsustatakse 0%-lise maksumääraga maksustava käibena ka teises liikmesriigis paigaldatav või kokkupandav kaup (KMD lahter 9). Täidetud peab olema tingimus: 3+9
(1+2+3+8+9-6-7) x 0,5.Nimetatud tingimus peab olema täidetud aasta kokkuvõttes, mitte iga kuu eraldi.
maksukohustuslane on enne tollideklaratsiooni esitamist 12 kuu jooksul esitanud käibedeklaratsioone (KMD) üksnes elektrooniliselt.
maksukohustuslasel ei ole tollideklaratsiooni esitamise ajaks tähtaegselt esitamata maksudeklaratsioone (TSD ja KMD).
maksukohustuslasel ei ole olnud enne esimese tollideklaratsiooni esitamist 12 kuu jooksul ega järgmiste tollideklaratsioonide esitamise ajal maksuvõlga. Maksuvõlga (sh intressivõlg) ei tohi olla taotluse esitamisele eelneva päeva seisuga ja eelneva 12 kuu jooksul
summaarselt kokku rohkem kui 30 päeva vältel. Antud kontekstis käsitletakse
maksuvõla puudumisena ka ajatatud maksuvõlga.
Erandina on sätestatud põhivara import.
Sel juhul ei pea olema täidetud esimesed kolm tingimust (KMS § 38 lg 22 ):
Kuid kindlasti peavad olema täidetud kaks viimast tingimust, ehk ettevõttel ei tohi olla
tähtaegselt esitamata maksudeklaratsioone (KMD ja TSD)
maksuvõlga
täitmata 0%-lise käibe tingimus - tagatis 25% põhivara importimisel tasumisele kuuluvast käibemaksu summast;
täitmata elektrooniliste maksudeklaratsioonide esitamise tingimus – tagatist ei nõuta.
Ettevõtted, kes soovivad kauba või põhivara impordi käibemaksu KMD-l arvestada, peavad maksuhaldurile enne esimese vastava toimingu sooritamist esitama taotluse. Taotlus esitatakse ainult elektrooniliselt e-maksuametis oleva infosüsteemi ICIS-LUBA kaudu. Taotluse esitamisel tuleb valida, kas soovite taotleda:
Tähtaeg, mis perioodi jooksul antud põhivara imporditakse (maksimaalselt 3 kuud)
Kauba väärtus - impoditava põhivara eeldatav maksustatav väärtus (KMS § 13)
Kauba kirjeldus - kaubanduslik ja/või tehniline kirjeldus, mis peab olema piisavalt selge ja üksikasjalik, et võimaldada taotluse kohta otsuse tegemist.
Peale taotluse esitamist teostatakse maksuhalduri poolt KMS tingimustele vastamise kontroll. Maksuhaldur võib küsida ettevõttelt lisateavet tingimuste täitmise kohta, kui tal ei ole selleks piisavalt andmeid. Tagatise nõudmise vajadusel esitatakse ettevõttele tagatise nõue lihtkirjalikus vormis.
Taotluse esitanud ettevõte saab tingimustele vastamise tulemusi näha e-maksuameti kaudu.
Kauba impordi loa saanud ettevõtete puhul hakkab maksuhaldur tingimustele vastamist kontrollima igakuuliselt ööl vastu 25. kuupäeva (KMS § 38 lõige 23). Igakuulised tingimustele vastamise tulemused on ettevõttele e-maksuametis nähtavad 25. kuupäeval. Kui ettevõte vastab tingimustele, pikendatakse kauba impordi loa kehtivus järgmise kalendrikuu lõpuni. Juhul, kui ettevõte tingimustele ei vasta, peatatakse kauba impordi loa kehtivus järgmise kalendrikuu lõpuni. Kuna kauba impordi luba väljastatakse üldjuhul tähtajatult, tuleb loa kehtetuks tunnistamiseks ettevõttel esitada vastav taotlus.
Seoses impordi käibemaksu arvestamisega KMD-l, täiendati rahandusministri 7. aprilli 2004.a määrust nr 67, lisades kehtestatud käibedeklaratsiooni vormile lahtri 4.1 (RTL, 18.09.2007, 73, 1263). Sellest tulenevalt muudeti ka lahtreid 12 ja 13, kuhu lisatakse viide lahtrile 4.1. Lahter 4.1 saab olema eeltäidetav lahter maksuhalduri poolt vastavalt COMPLEXist (tollideklaratsioonide töötlemise süsteem) saadud andmetele. Ettevõtted ise ei saa lahtrit 4.1 täita/muuta.
Muudatusena on lisatud kauba või põhivara impordi loa olemasolu korral tollideklaratsiooni lahtrisse 44 lisadokumendi koodid 6024 (kauba impordi luba, süsteem annab tollideklaratsiooni täitmisel automaatselt), 6025 (põhivara impordi luba, tollideklaratsiooni täitmisel käsitsi sisestatav) ja lahtrisse 47 tuleb märkida makseviis “2”.
Kuna KMS § 38 lõigetes 21-23 nimetatud muudatus jõustub alates 01.01.2008.a, on kauba või põhivara impordi loa taotlusi võimalik e-maksuametis esitama hakata alates 03.01.2008.a. COMPLEXi muudatuste osas antakse täiendav info Maksu- ja Tolliameti kodulehe kaudu.
URL: http://www.raamatupidaja.ee/uudised/2008/02/19/kaibedeklaratsiooni-taitmise-tingimused-kauba-impordil

References: § 38
 § 15
 § 38
 § 13
 § 38
 § 38